b'\n_START_ARTICLE_\nGalleriamets\xc3\xa4\n_START_PARAGRAPH_\nGalleriamets\xc3\xa4 tarkoittaa ainavihantaa mets\xc3\xa4\xc3\xa4, joka kasvaa k\xc3\xa4yt\xc3\xa4v\xc3\xa4m\xc3\xa4isen\xc3\xa4 muodostelmana joenvarsilla tai kosteikoilla ja ty\xc3\xb6ntyy maastoon, jossa puustoa on muuten hyvin niukalti, kuten savannille, ruohoalueille tai aavikoille._NEWLINE_Galleriamets\xc3\xa4t pystyv\xc3\xa4t kasvamaan alueilla, joilla mets\xc3\xa4\xc3\xa4 ei muuten juuri kasva, useista syist\xc3\xa4: Tulvivilla ranta-alueilla maaper\xc3\xa4 on ravinteikkaampaa, ja vesi virtaa paremmin maaper\xc3\xa4n l\xc3\xa4pi kuin galleriametsi\xc3\xa4 ymp\xc3\xa4r\xc3\xb6ivill\xc3\xa4 alueilla. Lis\xc3\xa4ksi rantojen maaper\xc3\xa4ss\xc3\xa4 riitt\xc3\xa4\xc3\xa4 kosteutta. Monesti galleriamets\xc3\xa4n ja sit\xc3\xa4 ymp\xc3\xa4r\xc3\xb6iv\xc3\xa4n kasvillisuusvy\xc3\xb6hykkeen raja on jyrkk\xc3\xa4, ja niiden v\xc3\xa4liss\xc3\xa4 on vain kapea ekotoninen vy\xc3\xb6hyke.'